CELEX: C2005/182/51
Language: hu
Date: 2005-07-23 00:00:00
Title: C-203/05. sz. ügy: A Special Commissioners 2005. május 3-i végzésével a Vodafone 2 kontra Her Majesty's Revenue and Customs ügyben benyújtott előzetes döntéshozatal iránti kérelem

23.7.2005   
            
            
               HU
            
            
               Az Európai Unió Hivatalos Lapja
            
            
               C 182/29
            
         A Special Commissioners 2005. május 3-i végzésével a Vodafone 2 kontra Her Majesty's Revenue and Customs ügyben benyújtott előzetes döntéshozatal iránti kérelem
   (C-203/05. sz. ügy)
   (2005/C 182/51)
   Az eljárás nyelve: angol
   A Special Commissioners (Egyesült Királyság) 2005. május 3-i végzésével, amely 2005. május 9-én érkezett a Bíróság Hivatalához, a Vodafone 2 kontra Her Majesty's Revenue and Customes ügyben előzetes döntéshozatal iránti kérelmet nyújtott be az Európai Közösségek Bíróságához.
   A Special Commissioners a következő kérdésekről kéri a Bíróság döntését:
   
               1.
            
            
               Ellentétes-e az EK 43., 49. és/vagy 56. cikkel az alapeljárásban érintetthez hasonló nemzeti adószabályozás, amely meghatározott körülmények között az ebben a tagállamban letelepedett társaságra (a továbbiakban: letelepedett társaság) egy másik tagállamban letelepedett és alacsonyabb adómérték alá tartozó, az előbbi által ellenőrzött társaság (a továbbiakban: ellenőrzött társaság) nyeresége után történő adókivetést illetően különösen úgy rendelkezik, hogy:
               
                           1.1.
                        
                        
                           ilyen adóterhet vet ki kivéve, ha a letelepedett társaság igazolni tudja, hogy az ellenőrzött társaság mentes e szabályozás alól;
                        
                     
                           1.2.
                        
                        
                           adóteher alóli mentességeket ír elő, de olyan feltételek mellett, amelyek bizonytalanságot idéznek elő abban a tekintetben, hogy e mentességek a gyakorlatban az ellenőrzött társaság alapításakor vagy azt követően vehetők-e igénybe;
                        
                     
                           1.3.
                        
                        
                           azt írja elő, hogy meghatározott követelményeknek kell megfelelni, amennyiben a letelepedett társaság nem kér vagy nem kérhet ilyen mentességet és az ellenőrzött társaság nyeresége után adót fizet;
                        
                     
                           1.4.
                        
                        
                           azt írja elő, hogy meghatározott követelményeknek kell megfelelni, amennyiben a letelepedett társaság ezen adóteher alól mentességet kér, amely olyan kötelezettséget is magában foglalhat, hogy a szabályozás alkalmazását minden általa ellenőrzött társaságra vonatkozóan vizsgálja meg és azt vegye figyelembe, és ezt követően minden évben ellenőrizze mindegyik általa ellenőrzött társaság tevékenységét annak biztosítása érdekében, hogy a mentesség feltételei továbbra is fennálljanak;
                        
                     
                           1.5.
                        
                        
                           a letelepedett társaságra minden esetben adminisztratív és pénzügyi terheket ró (amelyek jelentősek lehetnek);
                        
                     és egyik esetben sem vonatkoznak az említett következmények azon társaságokra, amelyek abban a tagállamban rendelkezik székhellyel, ahol a letelepedett társaság?
            
         
               2.
            
            
               Eltérő lenne-e az 1. pontban feltett kérdésre adott válasz, ha
               
                           2.1.
                        
                        
                           az ellenőrzött társaság minimális tevékenységet folytat annak a tagálamnak a területén, ahol letelepedett; vagy
                        
                     
                           2.2.
                        
                        
                           az ellenőrzött társaság nyereségének csak minimális része adóköteles abban a tagállamban, ahol letelepedett; vagy
                        
                     
                           2.3.
                        
                        
                           az ellenőrzött társaságot mesterséges adóelkerülési rendszer részeként alapították, és ha igen, melyek az ilyen mesterséges rendszer ismertető jegyei?
                        
                     
         
               3.
            
            
               Vannak-e olyan körülmények, amelyek között
               
                           3.1.
                        
                        
                           a letelepedett társaság nem hivatkozhat az EK 43. és/vagy 56. cikkből eredő jogokra; vagy
                        
                     
                           3.2.
                        
                        
                           a letelepedett társaság nem részesülhet az EK 43. és/vagy 56. cikkből eredő jogokban;
                        
                     azon oknál fogva, hogy az ilyen hivatkozás vagy jogokban való részesülés e jogokkal való visszaélést valósítana meg? Ha vannak ilyen körülmények, akkor milyen iránymutatást tart a Bíróság megfelelőnek ahhoz, hogy az alapján a Special Commissioners meghatározza, hogy ezen ügy tényállásának keretei között vannak-e ilyen körülmények, és hogy megállapítható-e a joggal való visszaélés?
            
         
               4.
            
            
               Ellentétes-e az EK-Szerződés 56. cikkével és 58. cikke (1) bekezdésének a) pontjával, valamint a Maastrichti Szerződés záróokmányához csatolt 7. sz. nyilatkozattal az alapeljárásban érintetthez hasonló tagállami adószabályozás, amennyiben e szabályozás alkalmazása alól egy vagy több mentességre lenne lehetőség, ha nem módosították volna e szabályozást 1994. január 1-jei hatállyal?
            
         
               5.
            
            
               Ellentétes-e az EK-Szerződés 43., 49. és/vagy 56. cikkével az alapeljárásban érintetthez hasonló tagállami adószabályozás, amennyiben ez a szabályozás nem lenne alkalmazható, ha a letelepedett társaság az ellenőrzött társaságot inkább kölcsönök, semmint tőkejutattás útján finanszírozná?
            
         
               6.
            
            
               Ellentétes-e az EK-Szerződés 43., 49. és/vagy 56. cikkével az alapeljárásban érintetthez hasonló tagállami adószabályozás, amennyiben e szabályozás alkalmazása alól egy vagy több mentességre lenne lehetőség, ha az ellenőrzött társaság bevételei a másik tagállamban vagy
               
                           6.1.
                        
                        
                           e tagállamon belüli forrásokból, és nem más tagállamból vagy egyéb fennhatóság alá tartozó területekről származó bevételekből tevődnének össze; vagy
                        
                     
                           6.2.
                        
                        
                           ugyanezen társaságból származó kamatjövedelmek helyett részesedések utáni jövedelmekből tevődnének össze?